### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra S**

Hvad vil vi gerne opnå? Hvorfor stilles forslaget?

I [adresse] har vi to foreningsudviklere i BMI og i Mårslet. De er finansieret via en kombination af kommunale midler og midler fra DGI samt den lokale idrætsforening. Det har været en kæmpe succes, fordi de ikke blot har været med til at bringe flere borgere tættere på foreningslivet, men også skabt en række nye aktiviteter, hvor de generelt har aktiveret en langt bredere gruppe borgere i forskellige aktiviteter såsom et ”ungdomsting”, hvor de unge diskutere og aktiveres ifht. at lave spændende nye tiltag i området, men også arrangementer som fællesspisning, hvor op mod 200 borgere på tværs af alder mødes og spiser sammen. Derudover har foreningsudviklerne været med til at styrke idrætsforeningerne og deres rekruttering og fastholdelse af nye medlemmer. De er med andre ord med til at styrke det lokale engagement; intentioner, som lægger sig op af [adresse] anbefalinger om at skabe mødesteder og styrke lokalsamfundet generelt.

DGI [adresse] vil gerne være med til at yderligere at udvikle og udbrede dette arbejde, og er en stor ressource ift. at tilføre projektet knowhow og lokal forankring.

Socialdemokratiet mener også, at der er et potentiale i, at foreningsudviklere hjælper med at inkludere og tilgængeliggøre idrætten, foreningslivet og det lokale sammenhold for borgere, der i øvrigt har sværere betingelser for at deltage og engagere sig i lokalsamfundet. I Socialdemokratiet mener vi, at vi som byråd har en særlig opgave i at skabe et godt og rigt fritidsliv for de mest udsatte grupper i vores samfund. Foreningsudviklere, der kan være med til at løfte foreningslivet, herunder blandt andet allerede etablerede ordninger såsom det økonomiske fripas, ud til de borgere, der har brug for en udstrakt hånd, er derfor et greb, vi ønsker at udbrede yderligere.

Konkrete input

Socialdemokratiet foreslår, at

* Der ansættes yderligere foreningsudviklere i [adresse] i forskellige geografiske områder, herunder med forskellige foreningsstrukturer.
* Der indledes dialog med lokalsamfund og foreninger om, hvor og hvorledes sådanne roller som foreningsudviklere bedst vil kunne etableres med hensyn til ønsket om geografisk spredning i kommunen.
* Det skal belyses hvordan foreningsudvikleren – foruden sin generelle indsats – kan sikre inklusion af og tilgængeliggørelse af aktiviteter for udsatte, mennesker med handicap og mindre ressourcestærke borgere.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.